กระทรวงทรัพยากรธรรมชาติและสิ่งแวดล้อม เดินหน้ารณรงค์ ทำความดีด้วยหัวใจ ลดภัยสิ่งแวดล้อม ชวนคนไทย ร่วมเป็นส่วนหนึ่งลดจำนวนขยะ ละเลิกใช้โฟมและพลาสติก
กระทรวงทรัพยากรธรรมชาติและสิ่งแวดล้อม เดินหน้ารณรงค์ ทำความดีด้วยหัวใจ ลดภัยสิ่งแวดล้อม ชวนคนไทย ร่วมเป็นส่วนหนึ่งลดจำนวนขยะ ละเลิกใช้โฟมและพลาสติก
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยถึงการจัดงานวันสิ่งแวดล้อมไทยและ วันอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.)แห่งชาติ ประจำปี 2561 จัดขึ้นภายใต้แนวคิด “ทำความดีด้วยหัวใจ ลดภัยสิ่งแวดล้อม” เพื่อรณรงค์ให้ทุกภาคส่วนให้ความสำคัญกับการลดจำนวนขยะ ทำให้ขยะเหลือน้อยที่สุด ลดการใช้ขยะ มีการคัดแยก ทิ้งให้ถูกที่ และนำไปกำจัดให้ถูกวิธี 
ทั้งนี้ เนื่องในวันสิ่งแวดล้อมไทย วันที่ 4 ธันวาคมนี้ จึงเดินหน้ารณรงค์ให้เกิดการขยายผลมากขึ้น อย่างไรก็ตามที่ผ่านมาได้มุ่งเน้นการลดใช้ถุงพลาสติกและโฟมในทุกส่วนราชการ ห้างสรรพสินค้า ตลาดสด พื้นที่อุทยานแห่งชาติ พบว่าร้านค้าต่างๆ ให้ความร่วมมือสามารถลดการใช้โฟมไปได้กว่าครึ่งหนึ่งแล้ว ขณะที่พลาสติกถุงหิ้วลดลงไปกว่า ร้อยละ 20-30

นอกจากนี้ ที่ผ่านมายังได้ติดตั้งทุ่นลอยดักขยะปากแม่น้ำและลำคลองสำคัญเพื่อลดขยะลงทะเล ควบคู่ไปกับการลดใช้โฟมและพลาสติก ขณะเดียวกันยังเปิดรับบริจาคถุงผ้าเพื่อนำไปให้โรงพยาบาลใช้สำหรับใส่ยาแทนถุงพลาสติกด้วย ซึ่งได้ดำเนินการพร้อมกันทั่วประเทศและต่อเนื่องไปเพื่อให้มีการขยายผลเพิ่มเติมต่อไป